recursal/SuperWikiNEXT-32B huggingface dataset:
**புவி அறிவியல் அமைச்சகம்** (The Ministry of Earth Sciences) இந்திய வானிலை ஆய்வுத் துறை (ஐஎம்டி),  இடைநிலை அளவிலான வானிலை முன்னறிவிப்புக்கான தேசிய மையம் (என்.சி.எம்.ஆர்.டபிள்யூ.எஃப்),  இந்திய வெப்பமண்டல வானிலை ஆய்வு நிறுவனம் (ஐ.ஐ.டி.எம்), புனே  மற்றும் பூமி இடர் மதிப்பீட்டு மையம் (EREC), மற்றும் பெருங்கடல் மேம்பாட்டு அமைச்சகம் ஆகியவற்றின் இணைப்பிலிருந்து 2006 ஆம் ஆண்டில் உருவாக்கப்பட்டது.

வரலாறு
------

1981 ஆம் ஆண்டில் அமைச்சரவை செயலகத்தின் ஒரு பகுதியாக இந்திய அரசு பெருங்கடல் மேம்பாட்டுத் துறையை (டிஓடி) உருவாக்கியது. இது நேரடியாக இந்தியப் பிரதமரின் பொறுப்பில் வைக்கப்பட்டது. 1982 ஆம் ஆண்டில் இது ஒரு தனித்துறையாக மாறி கடல் மேம்பாட்டுத் துறையில் அதன் நடவடிக்கைகளை மேற்கொள்ளத் தொடங்கியது. 2006 ஆம் ஆண்டில் இது பெருங்கடல் மேம்பாட்டு அமைச்சகம் என்று ஒரு தனி அமைச்சகமாக மாற்றப்பட்டது. 2006 ஆம் ஆண்டு சூலையில், அமைச்சகம் மீண்டும் மறுசீரமைக்கப்பட்டது. புதிய புவி அறிவியல் அமைச்சகம் அதன் நோக்கத்தின் கீழ் பல்வேறு நிறுவனங்களுடன் நடைமுறைக்கு வந்தது. 2006 ஆம் ஆண்டில் ஒரு தீர்மானத்தின் மூலம் அரசாங்கம் இந்திய அளவீட்டுத் துறை, இந்திய வெப்பமண்டல வானிலை ஆய்வு நிறுவனம் மற்றும் இடைநிலை அளவிலான வானிலை முன்னறிவிப்பு மற்றும் ஆராய்ச்சிக்கான தேசிய மையம் (என்.சி.எம்.ஆர்.டபிள்யூ.எஃப்) ஆகியவற்றை அதன் நிர்வாகக் கட்டுப்பாட்டுக்குள் கொண்டு வந்தது. இந்தத் தீர்மானம் அணுசக்தி ஆணையம் மற்றும் விண்வெளி ஆணையம் போன்று புவி ஆணையத்தையும் அமைத்தது.   தற்போது, அமைச்சகத்திற்கு டாக்டர் ஹர்ஷ் வர்தன் தலைமை தாங்குகிறார்.

செயல்பாடுகள்
------------

வளிமண்டல அறிவியல், பெருங்கடல் அறிவியல் மற்றும் தொழில்நுட்பம் மற்றும் நில அதிர்வு ஆகியவற்றை ஒருங்கிணைந்த முறையில் கவனிப்பதே அமைச்சின் ஆணை ஆகும்..

மேற்கோள்
--------

1. ↑  "Budget data" (PDF). *www.indiabudget.gov.in*. 2019. 4 March 2018 அன்று மூலம் (PDF) பரணிடப்பட்டது. 15 September 2018 அன்று பார்க்கப்பட்டது.
2. ↑  "India Meteorological Department". *www.imd.gov.in*.
3. ↑  "National Centre for Medium Range Weather Forecasting (NCMRWF)". *www.ncmrwf.gov.in*. 25 April 2019 அன்று மூலம் பரணிடப்பட்டது. 4 April 2020 அன்று பார்க்கப்பட்டது.
4. ↑  "Indian Institute of Tropical Meteorology". *www.tropmet.res.in*. 2021-05-21 அன்று மூலம் பரணிடப்பட்டது. 2021-09-05 அன்று பார்க்கப்பட்டது.
5. ↑  Earth Sciences Ministry is the new name  பரணிடப்பட்டது 2007-12-05 at the வந்தவழி இயந்திரம் தி இந்து, May 11, 2006.
6. ↑  "About us". *Ministry of Earth Science*. 2020-09-17 அன்று மூலம் பரணிடப்பட்டது. 2020-09-16 அன்று பார்க்கப்பட்டது.
7. ↑  "Ministry of-ocean-development-gets-a-new-name". *Down to Earth*. 2020-09-16 அன்று பார்க்கப்பட்டது.
**தாட்டாபூபதி** (பொ.பி. 539 - 540) என்பவன் இலங்கை மௌரிய மன்னர்கள் வம்சத்துள் ஒன்பதாம் மன்னனாவான். இவன் இலங்கை மௌரிய மன்னர்கள் வம்சத்துள் எட்டாமானவனும் தன் தந்தையுமானவனான சிலாகாலன் என்பவனுக்கு பின் அரசக்கட்டிலில் ஏறினான்.

சிலாகாலன்
---------

மூலக்கட்டுரை - சிலாகாலன்

சிலாகாலன் தன் ஆட்சியில் தன் மூத்த மகனான இரண்டாம் மொக்கல்லானன் என்பவனை கிழக்கிலங்கை நாடுகளுக்கும், இரண்டாம் மகனான இந்த தாட்டாபூபதியை இலங்கையின் மலைய நாட்டிற்கும், மூன்றாம் மகனான உபதிச்சனை தன் அரசவையில் முக்கிய அதிகாரியாகவும், தன் அமைச்சனும் வழிப்பறிக் கொள்ளைக்காரனுமான மகாநாகன் என்பவ்னை உராகணம் நாட்டிற்கும் அதிபதிகள் ஆக்கினான். இவனுக்குப் பிறகு இவனுடைய இரண்டாம் மகனான இந்த தாட்டாபூபதி இரண்டாம் மொக்கல்லானனுக்கு முறைப்படிச் சேர வேண்டிய ஆட்சியை பறித்துக் கொண்டு இலங்கையை அரசாண்டான்.

சகோதரர்களுக்குள் போர்
---------------------

இதை சிலாகாலனின் இளைய மகனும் தாட்டாபூபதியின் தம்பியுமான உபதிச்சன் கண்டித்ததால் அவனைத் தாட்டாபூபதி கொன்று விட்டான். இதையறிந்த இரண்டாம் மொக்கல்லானன் கிழக்கிலங்கை நாட்டிலிருந்து படையெடுது வந்தான். இதனால் பெரிய போர் நடந்து பெரும் உயிர்ச்சேதம் நடக்கும் என்பதால் இருவரும் ஒருவரோடு ஒருவர் மட்டும் யானைப் போரில் ஈடுபட்டனர். இதில் தோல்வியை சந்தித்த தாட்டாபூபதி தற்கொலை செய்து கொண்டதால் அதன் பிறகு முறைப்படி இரண்டாம் மொக்கல்லானன் என்ற இவனது தமையனே இலங்கையை அரசாண்டான்.

மேற்கோள்கள்
-----------

1. ↑  சூல வம்சம், 41ஆம் பரிச்சேதம், 26-89

மூலநூல்
-------

* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
* சூல வம்சம்
**ஏ.கே. செல்வராசு** *(A. K. Selvaraj)* என்பவர் இந்தியாவைச் சேர்ந்த ஓர் அரசியல்வாதியாவார். 1958 ஆம் ஆண்டு சூலை மாதம் 4 ஆம் தேதியன்று பிறந்த இவர், கோயம்புத்தூர் மாவட்டம் அதிமத்தியணுரைச் சேர்ந்தவர். நாளுமன்ற உறுப்பினராக, இராச்ய சபாவில் (இந்தியப் பாராளுமன்றத்தின் மேல் இல்லம்) மாநிலங்களவை உறுப்பினராக இருந்துள்ளார்.. அனைத்திந்திய அண்ணா திராவிட முன்னேற்ற கழக அரசியல் கட்சியை ஏ.கே. செல்வராசு பிரதிநிதித்துவப்படுத்துகிறார்.

திருப்பூர் தெற்கு சட்டப் பேரவை உறுப்பினராகப் பொறுப்பேற்றதில் இருந்து பல்வேறு நலத்திட்டங்களை மக்களுக்கு கொண்டு வந்து சேர்த்தார். குறிப்பாக, மக்களின் பிரச்னைகளை உடனுக்குடன் களையவும், மக்கள் இருக்கும் இடங்களுக்கு நேரடியாகச் சென்று அவர்களின் குறைகளைக் கேட்டறிந்து அவற்றை சரிசெய்யவும் ‘உங்கள் குறைகளுக்கு உடனடித் தீர்வு’ என்ற திட்டத்தை அறிமுகப்படுத்தியுள்ளார்.

வீட்டு வசதி மற்றும் நகர்ப்புற வளர்ச்சி அமைச்சராகவும் ஏ.கே.செல்வராசு இருந்தார்.

மேலும் காண்க
------------

* தமிழ்நாடு மாநிலங்களவை உறுப்பினர்கள்

குறிப்புகள்
-----------

1. ↑  "Rajya Sabha Affidavits". 12 October 2015 அன்று பார்க்கப்பட்டது.
2. ↑  "Profile". Govt of TN. 12 October 2015 அன்று பார்க்கப்பட்டது.
3. ↑  "TN Assembly 2001-2006" (PDF). *Tamil Nadu Assembly*. 8 August 2017 அன்று மூலதளத்திலிருந்து பரணிடப்பட்டது (PDF) எடுக்கப்பட்டது.
4. ↑  Ramakrishnan, T. (2014-01-25). "AIADMK changes RS poll candidate" (in en-IN). *The Hindu*. .
ஏ.ஒய்.எஸ்.பரிசுத்த நாடார்
**ஏ.ஒய்.எஸ்.பரிசுத்த நாடார்** (A. Y. S. Parisutha Nadar) இவர் ஒரு இந்திய அரசியல்வாதி ஆவார். இவர் தஞ்சாவூர் தொகுதியில் இருந்து காங்கிரசு கட்சியின் வேட்பாளராக சென்னை மாகாணத்திற்கு தேர்ந்தெடுக்கப்பட்ட சட்டசபையில் உறுப்பினராக இருந்தார். 1946, 1957 மற்றும் 1967 ஆகிய ஆண்டுகளில், இவர்  தஞ்சாவூர் சட்டமன்றத் தொகுதியிலிருந்து இருந்து மூன்று முறை தேர்ந்தெடுக்கப்பட்டார்.

பிறப்பு
-------

தஞ்சாவூரில் 1909ம் ஆண்டு ஏப்ரல் மாதம் 13ம் தேதி A.யாகப்ப நாடார் - ஞானம்மாள் தம்பதியருக்கு மகனாக பிறந்தார். இவருக்கு உடன்பிறந்த ஒரு சகோதரரும், ஒரு சகோதரியும் உண்டு.

இவருடைய காலத்தில் தஞ்சை மக்கள் விவசாயத்தினை அதிகம் நம்பி இருந்தனர். வேறு தொழில்கள் மற்றும் உயர் கல்வி நிறுவனங்களின் பற்றாக்குறை அதிகம் இருந்தன. காமராஜர் ஆட்சி காலத்தில் தஞ்சாவூர் மருத்துவக் கல்லூரி உருவாக காரணமாக விளங்கினார்.

கல்வி
-----

தஞ்சாவூரின் புனித அந்தோனியார் உயர்நிலைப்பள்ளியில் தனது பள்ளிப் படிப்பை முடித்தார். திருச்சிராப்பள்ளியில் உள்ள புனித சூசையப்பர் கல்லூரியில் பட்டம் பெற்றார். இவர் படிப்பை போல் விளையாட்டிலும் சிறந்து விளங்கினார்.

சட்டமன்ற உறுப்பினர்
-------------------

இவர் 1946 ஆம் ஆண்டில் முதல் முறையாக சென்னை மாகாணச் சட்டமன்ற உறுப்பினராக தேர்ந்தெடுக்கப்பட்டார். தொடர்ந்து 1957,1967 ல் நடந்த சட்டமன்றத் தேர்தல்களில், தஞ்சாவூர் சட்ட மன்றத் தொகுதியிலிருந்து வெற்றி பெற்று சட்டமன்ற உறுப்பினராக தேர்வு செய்யப்பட்டார். 1962ல் நடைபெற்ற சட்டமன்ற தேர்தலில் திமுக தலைவர் மு. கருணாநிதியை எதிர்த்து போட்டியிட்டு குறைந்த வாக்கு வித்தியாசத்தில் தோல்வியுற்றார்.

அரசியல் சட்ட அவையில்
--------------------

நாடு சுதந்திரம் அடைவதற்கு முன்னர் இந்திய அரசியலமைப்பின் கீழ் "சிறுபான்மையினரின் உரிமைகளை பாதுகாப்பதற்காக" ஜெரோம் டி சூசா என்பவர் தலைமையில் உருவாக்கப்பட்ட சிறப்பு குழுவில் அங்கம் வகித்து அரிய பணியாற்றியிருக்கிறார்.

ராவ் சாகிப்
-----------

இவர் சிறப்பாக சமூக பணியாற்றியமைக்காக ராவ் சாகிப் பட்டம் பெற்றது குறிப்பிடத்தக்கது.

இறப்பு
------

14 மே 1985 ஆம் ஆண்டு தனது 76 வயதில் இறப்பெய்தினார்.

மேற்கோள்கள்
-----------

1. ↑  வ. எண் 170 - P. NADAR
2. ↑  Thanjavur to get school of business soon
3. ↑   பரணிடப்பட்டது 2013-12-03 at the வந்தவழி இயந்திரம் Madras: Legislative Assembly Department. June 1967

வெளி இணைப்புகள்
---------------

* தஞ்சாவூர் A.Y.S. பரிசுத்த நாடார் பரணிடப்பட்டது 2020-10-21 at the வந்தவழி இயந்திரம்
**கிரைகிபர்ன் வனப் பூங்கா** (*Craigieburn Forest Park*) நியூசிலாந்து நாட்டின் தெற்குத் தீவிலுள்ள ஒரு பாதுகாக்கப்பட்ட பூங்காவாகும். ஆர்தர் கணவாய் தேசியப் பூங்காவிற்கு அடுத்ததாக வடக்கில் 447 சதுர கிலோமீட்டர் பரப்பளவில் இப்பூங்கா விரிந்துள்ளது. 

இப்பூங்காவின் எல்லைகளில் ஒருபகுதி மாநில நெடுஞ்சாலை 73 உடன் சேர்ந்து அமைந்துள்ளது மற்றும் தெற்கு ஆல்ப்சு மலையின் கிழக்கு விலாப் பக்கத்திற்கு அருகில் உள்ளது.

உடைந்த நதி பனித்தரைப் பகுதியும் கிரைகிபர்ன் சமவெளி பனித்தரைப் பகுதியும் கிரைகிபர்ன் வனப் பூங்கா எல்லைக்குள்ளேயே அமைந்துள்ளன. நியூசிலாந்தில் உள்ள மற்ற அனைத்து பொது நிலங்களையும் பாதுகாப்பது போலவே பாதுகாப்புத் துறை இவற்றை பாதுகாக்கவும் வணிக நடவடிக்கைகளை ஒழுங்குபடுத்தவும் உரிய நிர்வாகத்தை மேற்கொள்கிறது.

நியூசிலாந்து வன சேவை அமைப்பு இப்பகுதியை ஒரு சோதனை வனப்பகுதியாகப் பயன்படுத்தியது. காட்டுப்பகுதிகளில் ஊசியிலை மரக்கன்றுகளின் பரவல் சுற்றுச்சூழல் பிரச்சினையாக இப்போது கருதப்படுகிறது.

மேற்கோள்கள்
-----------

1. ↑  "Data Table - Protected Areas - LINZ Data Service". Land Information New Zealand. 2017-10-18 அன்று பார்க்கப்பட்டது.

வெளி இணைப்புகள்
---------------

* Craigieburn வன பார்க் துறை பாதுகாப்பு இணையதளம்
சாத்தம் கப்பற்பட்டறை
**சாத்தம் கப்பற்பட்டறை** (*Chatham Dockyard*) என்பது வடகிழக்கு இங்கிலாந்தின் கென்ட் மாவட்டத்தில் உள்ள சாத்தம் என்னும் ஊரின் வழியே பாயும் மெட்வே ஆற்றங்கரையில் அமைந்துள்ள கப்பல் கட்டுமானத் தளம் ஆகும். சாத்தம் கப்பற்பட்டறையின் வரலாறு 1547 இல் எட்டாம் கென்றி மன்னனின் கப்பற்படைக்காகக் கட்டப்பட்ட 3 களஞ்சியங்களிலிருந்து துவங்குகிறது. இங்கிலாந்தில் உள்ள ஆறு அரச கப்பல் தளங்களில், சாத்தம் கப்பற்பட்டறையும் ஒன்று.

தோற்றம்
-------

சாத்தம் கப்பற்பட்டறை 1567 ஆம் ஆண்டில் முதலாம் எலிசபெத் இராணியால் அரச கப்பற்பட்டறையாக மாற்றப்பட்டது.

நீர்மூழ்கிக் கப்பல்கள்
----------------------

சாத்தம் கப்பற்பட்டறையில் கட்டப்பட்ட எச். எம். எசு. சி17 இரக நீர்மூழ்கி
சாத்தம் கப்பற்பட்டறை 1907 இல் இருந்து நீர்மூழ்கிக் கப்பல்களைத் தயாரிக்கத் துவங்கியது. முதலாவது கட்டப்பட்டது சி17 என்ற கடலோர நீர்மூழ்கியாகும். கடைசியாகக் கட்டிமுடிக்கப்பட்டது 1968 இல் கனேடிய அரச கடற்படைக்கான ஒபேரியன் வகை ஓக்கநாகன் ஆகும். இத்தளத்தில் மொத்தம் 20 வகைகளைச் சேர்ந்த 57 நீர்மூழ்கிகள் உருவாக்கப்பட்டுள்ளன.

நிரந்தரமாக மூடிய பின்னர்
------------------------

சாத்தம் கப்பற்பட்டறை, 1980 வரை அரச கப்பற்படைக் கப்பல்களை பழுதுநீக்கும் பணிகளையும் பராமரிப்புப் பணிகளையும் மேற்கொண்டுவந்தது. பின்னர் 1981 இல் நாட்டின் பாதுகாப்புத் தகைமைகளின் ஆய்வின் படி, சாத்தம் கப்பற்பட்டறை நிரந்தரமாக மூடப்படுவதாக அறிவிக்கப்பட்டது. 1984இல் இதன் இயக்கம் முற்றிலும் முடிவுக்குக் கொண்டுவரப்பட்டது. இதன் விளைவாக 7000 நேரடி வேலையிழப்புகளும், அதே போல் இருமடங்கு மறைமுக வேலையிழப்புகளும் நேரிட்டன.

பட்டறையை மூடுகையில், அது மூன்று பாகங்களாகப் பிரிக்கப்பட்டது. தற்போதைய தளத்தின் வெளிப்பகுதி, வணிகத் துறைமுகமாக விற்கப்பட்டது. மத்தியப் பகுதி கடல்சார் சாத்தம் என்று பெயர் மாற்றம் பெற்று, குடியிருப்பு வளர்ச்சிக்கும் பொருளாதார மீளுருவாக்கத்திற்கும் என ஒதுக்கப்பட்டது. சார்சியன் கப்பற்பட்டறை என்று அழைக்கப்பட்ட மற்றப் பகுதி, சாத்தம் கப்பற்பட்டறையின் வரலாற்றைப் பாதுகாக்கவும், அதன் பொருளாதாரத்தை மேம்படுத்தவும் ஒரு சுயாதீன அறக்கட்டளையாக மாற்றப்பட்டது.

மேற்கோள்கள்
-----------

1. ↑  Woodward, Rachel (2011). *Military Geographies*. New York, NY: John Wiley & Sons. பக். 63. பன்னாட்டுத் தரப்புத்தக எண்:978-1-4443-9987-5.
2. ↑  Macdonald, Guy (2003). *England*. London: Cadogan Guides. பக். 166. பன்னாட்டுத் தரப்புத்தக எண்:978-1-86011-116-7.
3. ↑  Khan, Mark (2014). "7". *Kent at war, 1939–1945 : rare photographs from wartime archives*. Barnsley, South Yorkshire: Pen & Sword Military. பன்னாட்டுத் தரப்புத்தக எண்:978-1-78346-346-6.

வெளியிணைப்புகள்
---------------

* சாத்தம் கப்பற்பட்டறை - அதிகாரப்பூர்வ இணையத்தளம்
* வரலாற்று சிறப்புமிக்க சாத்தம் கப்பற்பட்டறை
* சாத்தம் சுற்றுலா அழைப்பு
**கணக்கம்பட்டி** (KANAKKAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.

மக்கள்வகைப்பாடு
---------------

படப்பள்ளி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 46 கிலோமீட்டர் தொலைவிலும் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 373 வீடுகள் உள்ளன. கிராமத்தின் மொத்த மக்கள் தொகையானது 1,531 ஆகும். இதில் ஆண்கள் எண்ணிக்கை 801, பெண்களின் எண்ணிக்கை 730 என உள்ளது.

  

கணக்கம்பட்டி கிராமத்தில் அதிகமாக யாதவ சமூகத்தைச் சேர்ந்த மக்கள் வசிக்கின்றார்கள். இந்த கிராமத்தில் மா, வாழை, நெல் சாகுபடி மற்றும் இதர பயிர் வகைகள் சாகுபடி செய்யப்படுகிறது. ராகி, சாமை, பச்சைப்பயிறு, உளுந்து, நரிப்பயிறு, கொள்ளு, தட்டைப்பயிறு, அவரை, துவரை போன்ற தானிய வகைகளும் பயிரிடப்படுகின்றது.

  

படப்பள்ளி பஞ்சாயத்துக்கு உட்பட்ட இந்த கிராமத்தில் ஒரு உயர்நிலைப் பள்ளியும், ஒரு தொடக்கப் பள்ளியும் அமைந்துள்ளது. கணக்கம்பட்டி கிராமம் கோவில்கள் சூழப்பட்ட ஒரு கிராமம் ஆகும். வடகிழக்கே குட்டை மாரியம்மனும், தென்கிழக்கு முனியப்பனும், வடக்கே வேடியப்பனும், மேற்கே செல்லியம்மனும் மற்றும் அக்குமாரியம்மனும்,தென்மேற்கு விநாயகப் பெருமானும், தெற்கு மாரியம்மனும், ஊரின் மையப்பகுதியில் பஜனை கோயில் என்றழைக்கப்படுகின்ற ஸ்ரீகிருஷ்ண பெருமாள் கோயலும் அமைந்துள்ளது.

  

இந்த கிராமத்தில் கோவில்கள், பள்ளிகள், நியாயவிலை கடை, பகுதி நேரம் நடமாடும் மருத்துவமனை, அங்கன்வாடி பள்ளி போன்ற அனைத்து அத்தியாவசிய வசதிகள் கொண்ட தன்னிறைவு பெற்ற கிராமம் ஆகும்.

மேற்கோள்
--------

1. ↑
2. ↑

| * பா
* உ
* தொ
கிருஷ்ணகிரி மாவட்டம் |
| --- |
| மாவட்ட தலைநகரம் | கிருஷ்ணகிரி |  |
| மாநிலம் | தமிழ்நாடு |
| வருவாய்க் கோட்டங்கள் | 
ஓசூர் வருவாய்க் கோட்டம்  •  கிருஷ்ணகிரி வருவாய்க் கோட்டம்
 |
| வட்டங்கள் | 
 கிருஷ்ணகிரி வட்டம்  • 
 ஓசூர் வட்டம் • 
 போச்சம்பள்ளி வட்டம்  • 
 ஊத்தங்கரை வட்டம் • 
 தேன்கனிக்கோட்டை வட்டம் • 
 பர்கூர் வட்டம் • 
 சூளகிரி வட்டம் • 
அஞ்செட்டி வட்டம்
 |
| மாநகராட்சி | 
ஓசூர் மாநகராட்சி
 |
| நகராட்சி | 
கிருட்டிணகிரி
 |
| பேரூராட்சிகள் | 
ஊத்தங்கரை
காவேரிப்பட்டணம் \*
கெலமங்கலம் \*
தேன்கனிக்கோட்டை \*
நாகரசம்பட்டி \*
பர்கூர் \*
 |
| ஊராட்சி ஒன்றியங்கள் | 
கெலமங்கலம் ஒன்றியம் •
தளி ஒன்றியம் •
ஓசூர் ஒன்றியம் •
சூளகிரி ஒன்றியம் •
வேப்பனபள்ளி ஒன்றியம் •
கிருஷ்ணகிரி ஒன்றியம் •
காவேரிப்பட்டணம் ஒன்றியம்  •
மத்தூர் ஒன்றியம் •
பர்கூர் ஒன்றியம் •
ஊத்தங்கரை ஒன்றியம் •
 |
| சுற்றுலாத் தலங்கள் | 
கிருஷ்ணகிரி அணை •
 |
| சட்டமன்றத்தொகுதிகள் | ஊத்தங்கரை \* பர்கூர் \* கிருஷ்ணகிரி \* வேப்பனபள்ளி \* ஒசூர் \* தளி |
| இணையதளம் |  |
**டவ் செயல்முறை** (*Dow process*) உப்புநீரிலிருந்து புரோமினைப் பிரித்தெடுக்கும் மின்னாற்பகுப்பு முறையாகும். இது புரோமினை வணிக ரீதியாகத் தயாரிப்பதற்கு எர்பர்ட்டு என்றி டவ் என்பவரின் இரண்டாவது புரட்சிகரச் செயல்முறையாகும்.

1891 ஆம் ஆண்டில் இந்தச் செயல்முறைக்கான காப்புரிமை பெறப்பட்டது. அசல் கண்டுபிடிப்பில், புரோமைடு கலந்துள்ள உப்புநீரோடு வெளுக்கும் தூள் மற்றும் கந்தக அமிலம் கலந்து வினைபுரிந்து புரோமைடு புரோமினாக ஆக்சிசனேற்றம் செய்யப்படுகிறது. அவ்வாறு கிடைக்கும் புரோமின் அப்போதும் நீர்க்கரைசலாக இருக்கிறது. அதை ஒரு சாக்குப்பையின் மீது சொட்டு சொட்டாக விழவைத்து அதன் மீது காற்றை வீசி புரோமின் ஆவியாக்கப்படுகிறது. புரோமின் நிறைந்த வளிமம் இரும்புத் துகள்களோடு கலக்கப்பட்டு, புரோமினானது பெரிக் புரோமைடு கரைசலாக மாற்றப்படுகிறது. இன்னும் அதிகமாக இரும்புத் துகளுடன் வினைபுரிந்து பெரிக் புரோமைடு பெரசு புரோமைடாக மாற்றப்படுகிறது. தேவைப்படும்போது பெரசு புரோமைடு வெப்பத்தின் மூலம் சிதைக்கப்பட்டு புரோமினாக மாற்றப்படுகிறது.

புரோமின் வணிகத்திற்குள் டவ் நுழைவதற்கு முன் புரோமின் தயாரிப்புச் செயல்முறை மிகவும் சிக்கலானதாகவும் அதிகச் செலவு வைப்பதாகவும் இருந்தது. அதில், மரத்துகளை எரித்து உப்புநீர் சூடாக்கப்பட்டு, உப்புநீர் ஆவியான பின் படிகமாகும் சோடியம் குளோரைடு அகற்றப்பட்டது. அதன் பின்னர், ஆக்சிசனேற்றி சேர்க்கப்பட்டுக் கரைசலில் புரோமின் கிடைத்தது. பின்னர் புரோமின் காய்ச்சி வடிக்கப்பட்டது.

டவ்வின் செயல்முறை, பீனாலின் தயாரிப்பில் குளோரோபென்சீன் நீர்பகுப்பாய் முறையாகவும் குறிப்பிடலாம். எலக்ரோபிலிக் அரோமைட்டிக் பதிலீட்டு வினை மூலம் பென்சீன் எளிதில் குளோரோபென்சீனாக மாற்றப்படும். இது நீர்த்த சோடியம் ஐதராக்சைடோடு 350 °C வெப்பநிலை மற்றும்  300 பார் வளிமண்டல அழுத்தத்தில் வினை புரிந்து சோடியம் பினாக்சைடாக அமிலத்தோடு சேர்க்கப்படும் போது மாற்றப்படுகிறது. ஆலசன் குழுவின் (-NO2 போன்ற) ஆர்த்தோ மற்றும் / அல்லது பாரா நிலையில் உள்ள இலத்திரன் ஏற்கும் குழுக்களுக்கு முன்னிலையில் இவ்வினையின் வேகம் பன்மடங்காகிறது.

மேற்கோள்கள்
-----------

1. ↑  US 460370, H. H. Dow, "Process of Extracting Bromine", issued 1891-09-29
2. ↑
**டா கிராபே கோயில்** (*Ta Krabey temple*) அல்லது **பிரசாத் டா கவாய்** (*Prasat Ta Khwai*) என்பது தாய்லாந்து, கம்போடிய எல்லைப் பகுதியில் அமைந்துள்ள ஒரு இந்துக் கோயில். வரலாற்றுப் புகழ் மிக்க இந்தக் கெமர் கோயில் பிரியா விகார் கோயிலுக்கு 200 கிமீ மேற்கே பானொம் டாங்கிரேக் மலைப் பகுதியின் உச்சியில் அமைந்துள்ளது. இக்கோயிலுக்கு இரு நாடுகளும் உரிமை கோருகின்றன.

உள்ளூர் கெமர் மொழி பேசும் விவசாயிகள் இக்கோயிலை பிரசாத் டா சவாய் அல்லது டா கவாய் என அழைப்பர். சவாய் என்பது கெமர் மொழியில் மாங்காய், தாய் மொழியில் எருமை எனப் பொருள் படும். கம்போடியர்கள் இக்கோயிலை டா கிராபே என்பர். இதுவும் எருமை எனவே பொருள். 120 ஆண்டுகளுக்கு முன்னர் பிரெஞ்சு நடுகாண் பயணி எட்டியென் ஆய்மோனியே என்பவர் இக்கோயிலை பிரியா எய்செய் (*Preah Eisei*) அல்லது பிரியா ரைசெய் (*Preah Risei*) என அழைத்தார். இந்துத் தெய்வம் இயமனின் வாகனம் எருமை ஆகும்.

டா கிராபே கோயிலின் மேற்கு மற்றும் தெற்குப் பகுதியில் இயற்கைப் பாறைகளைக் கொண்டுள்ளது. இதன் நடுப் பகுதியில் இயற்கையாக உருவான சுயம்பு லிங்கம் ஒன்று காணப்படுகிறது.

வரலாறு
------

டா கிராபே கோயில் ஐந்தாம் ஜெயவர்மன் (கிபி 968-1001) காலத்தில் கட்டப்பட்டது.

இன்றைய நிலை
-----------

இரு நாடுகளும் உரிமை கோரும் டா கிராபே கோயிலைச் சுற்றியுள்ள காட்டுப் பகுதியில் எறிகணை மற்றும் துப்பாக்கித் தாக்குதல்கள் 2011 ஏப்ரல் 22 ஆம் நாள் இடம்பெற்றன. இத்தாக்குதல்களில் இரு தரப்புகளிலும் இருந்து 6 இராணுவத்தினர் கொல்லப்பட்டனர்.

 
விக்கிசெய்தியில்
***டா கிராபே கோயில்***
தொடர்பான செய்திகள் உள்ளது.

மேற்கோள்கள்
-----------

1. 1 2  "Prasat Ta Khwai (Ta Krabey)". 2011-07-16 அன்று மூலம் பரணிடப்பட்டது. 2011-04-23 அன்று பார்க்கப்பட்டது.
2. ↑  Briggs, p. 55, The Ancient Khmer Empire
3. ↑  Thailand and Cambodia clash again along border, பிபிசி, ஏப்ரல் 23, 2011
**பலூசிஸ்தான் உயர் நீதிமன்றம்** பாகிஸ்தான் நாட்டின் பலூசிஸ்தான் (பாகிஸ்தான்) ல் உள்ள ஒரு உயர் நீதி மன்றமாகும். இது பாகிஸ்தான் அரசியலமைப்பு சட்டத்தின் படி இயங்கி வருகிறது.

வரலாறு
------

மேற்கு பாகிஸ்தானில் உள்ள இந்த நீதிமன்றம் 14 அக்டோபர் 1955 ஆம் ஆண்டு கட்டப்பட்டது. உச்ச நீதிமன்ற நீதிபதி திறந்து வைத்தார். பின்னர் இந்த நீதிமன்றம் 1 ஜூலை 1970ல் கலைக்கப்பட்டு பின் 30 நவம்பர் 1976 ல் இருந்து சிந்து மற்றும் பலுசிஸ்தான் என இரண்டு தனித்தனி உச்ச நீதிமன்றங்களாக செயல்படுகின்றன.

கட்டிடங்கள்
-----------

பலூசிஸ்தான் உயர் நீதிமன்றம் 1 டிசம்பர் 1976 கட்டப்பட்டு, உச்ச நீதிமன்ற தலைமை நீதிபதி திரு. **குதா பக்‌ஷ் மாரி**, உயர் நீதிமன்ற நீதிபதிகள் திரு. **M. A. ராஸித்** மற்றும் திரு. **ஜாகா உல்லா லோதி** , அவர்களால் திறந்து வைக்கப்பட்டது. ஆராம்பிக்கப்பட்ட போது 5 நீதியரசர்களைக் கொண்டு திறம்படச் செயல்பட்டது. தற்போது 11 நீதியரசர்களைக் கொண்டு திறம்படச் செயல்படுகிறது.

தற்போது உள்ள இந்த கட்டிடம் கட்டிட வேலைகள் 1987ல் தொடங்கி 1993 ல் கட்டி முடிக்கப்பட்டது. 5 ஏக்கர் நிலப்பரப்பில் அமைந்துள்ளது.

நீதிபதிகள்
----------

### *தலைமை நீதிபதி*

திரு. முகமது நூர் மெஸ்கண்சி

### *பிற நீதிபதிகள்*

1. திருமதி. சையத தஹிரா சஃப்டார்
2. திரு. ஜமால் கான் மண்டொகைல்
3. திரு. நயீம் அக்தர் அஃப்கான்
4. திரு. முகமது ஹாஸிம் கான் காகர்
5. திரு. முகமது ஈசாஜ் ச்வாடி
6. திரு. முகமது கம்ரான் கான் முலாகைல்
7. திரு. ஜாஹீர் உட் டீன் காகர்
8. திரு. அப்துல்லா பலொக்
9. திரு. நஸீர் அஹமது லாங்கோவ்

விடுமுறை தினங்கள்
-----------------

* காஷ்மீர் தினம்
* பாகிஸ்தான் தினம்
* தொழிலாளர் தினம்
* பக்ரீத்
* மொஹரம்
* ரமலான்
* மிலாதுநபி
* சுதந்திர தினம்
* கிருஸ்துமஸ்

வலைத்தளம்
---------

* நீதிமன்றம் வலைத்தளம்
* அமைவிடம்
**சாத்தாத ஸ்ரீவைஷ்ணவ** என்பது தமிழ்நாடு அரசு வெளியிட்டுள்ள தமிழ்நாடு சாதிகள் பட்டியலில் மிகவும் பிற்படுத்தப்பட்டோர் பட்டியலில் இடம் பெற்றுள்ள ஒரு சாதியாகும். இம்மக்களை இராமானுசர் பூணூல் சாத்தாதா வைணவர்களாக மாற்றினார். எனவே இம்மக்களை சாத்தாத ஸ்ரீவைஷ்ணவர்கள் என்று அழைக்கப்பட்டனர். இம்மக்கள் வடதமிழ்நாட்டின் பழைய தென் ஆற்காடு மாவட்டம் மற்றும் வட ஆற்காடு மாவட்டங்களிலும், திருநெல்வேலி மற்றும் தூத்துகுடி மாவட்டங்களிலும் அதிகம் உள்ளனர். இச்சாதியினர் தமிழ் மற்றும் தெலுங்கு மொழி பேசுபவர்களாக உள்ளனர். (சில பிரிவினர் தெலுங்கு சோழர்கள் காலத்திலும் , சில பிரிவினர் நாயக்கர் காலத்திலும் திருமால் பூஜை செய்வதற்காக கட்டாய குடியேற்றம் செய்யப்பட்டனர்)

இச்சாதியின் உட்பிரிவுகளாக சதானி, திரு வைணவர் ,சாத்தாத ஶ்ரீ வைஷ்ணவா, வீரவைணவர் சட்டாடி மற்றும் சாத்தாத வைஷ்ணவர் என்பவை உள்ளன.

கோயில் பணிகள்
-------------

இந்து சமயத்தின் வைணவப் பிரிவில் ஆழ்வார்களால் பாடப்பெற்றத் திருத்தலங்களில் இருந்து வந்தனர். இவர்களது குலத்தொழில் கோயில்களில் குற்றேவல் பணிகளைச் செய்வது ஆகும். அதாவது ஆழ்வாரகள் அருளிச்செய்த நாலாயிர திவ்யபந்தம் ஓதுதல் , மாலை கட்டுதல், கோயிலைச் சுத்தம் செய்தல், சுவாமி புறப்பாட்டின் போது அறிவிப்பு செய்தல், அரையர் சேவை உடனிருந்து மரியாதை செய்தல், கோயில் பிரசாதப் பொருளை விற்றுக் கணக்கு வைத்தல், சந்தனம் அரைத்துக் கொடுத்தல் போன்ற பணிகளைச் செய்தல்.

சிறப்புகள்
----------

சாத்தாத ஸ்ரீ வைஷ்ணவ சமுதாயத்தினருக்குச் சிறப்பு சேர்க்கும் வகையில் கீழ்காணும் நிகழ்வுகள் தொடர்ந்து நடத்தப்பட்டு வருகின்றன.

1. ஸ்ரீவில்லிபுத்தூர் ஆண்டாள் கோயில் விழாவின் இரண்டாம் நாள் சாத்தாத ஸ்ரீ வைஷ்ணவ மண்டபத்தில் ஆண்டாள் எழுந்தருளல் விழா ஆண்டுதோறும் நடைபெறுகிறது.
2. மதுரை வைகை ஆற்றில் கள்ளழகர் இறங்கிய பின்பு சாத்தாத ஸ்ரீ வைஷ்ணவ மண்டபத்தில் சுவாமி எழுந்தருளல் விழா ஆண்டுதோறும் நடைபெறுகிறது.
3. ஆழ்வார்திருநகரியில் நம்மாழ்வார் அவதார நிகழ்வில், ஐந்தாம் நாள் நிகழ்வில் தகுதியாராதனை சிறப்பாக நடத்தப் பெறுகிறது.
4. திருவரங்கத்தில் வைகுண்ட ஏகாதசி அன்றும், மறுநாள் துவாதசி அன்றும் சாத்தாத ஸ்ரீ வைஷ்ணவ மண்டபத்தில் தகுதியாராதனை ஆண்டுதோறும் நடைபெறுகிறது.
5. திருப்பெரும்புதூர் ஸ்ரீ ராமானுஜர் விழாவில் ஐந்தாம் நாள் நிகழ்வு மண்டகப்படி மற்றும் தகுதியாராதனை ஆண்டுதோறும் நடைபெறுகிறது.

திரையுலகப் பங்களிப்புகள்
------------------------

* எம்.என்.ராஜம், தமிழ்த் திரைப்பட நடிகை
* சின்னி ஜெயந்த், தமிழ்த் திரைப்பட நடிகர்.

மேற்கோள்கள்
-----------

1. ↑  [சாத்தாத ஸ்ரீ வைஷ்ணவ சங்கம் செய்தி மடல் (மடல்1, டிசம்பர் 2011) பக்கம் 7]
**சாத்தானின் திருச்சபை** என்பது ஒரு மதக் குழுவாகும். இச்சபையினர் மக்கள் தங்கள் மனித இயல்பை ஏற்றுக் கொள்ளவும், அவர்களின் தன்முனைப்பு எனும் அகந்தையை உருவாக்கவும் ஊக்குவிக்கிறது, இச்சபையினரின் நூலான சாத்தானிய பைபிள், 30 ஏப்ரல் 1966 அன்று நிறுவப்பட்ட இச்சபையின் அதிகாரப் பூர்வ நூலை, அன்டன் லாவே என்பவர் எழுதினார். இத்திருச்சபையினர் சாத்தானை வணங்குவதில்லை அல்லது நம்புவதில்லை, மேலும் அவர்கள் கடவுளின் இருப்பையும் நம்புவதில்லை. இச்சபையினர் மொழியில் **சாத்தான்** என்பது விடுதலை மற்றும் அகந்தையின் சின்னமாகும்.

வரலாறு
------

 
விக்கிசெய்தியில்
***Satanism: An interview with Church of Satan High Priest Peter Gilmore***
தொடர்பான செய்திகள் உள்ளது.


முதன்முதலில் சாத்தானின் திருச்சபை, ஐக்கிய அமெரிக்காவின் கலிபோர்னியா மாநிலத் தலைநகரமான சான் பிரான்சிஸ்கோவில் 30 ஏப்ரல் 1966 அன்று, இந்த எதிர் கலாச்சாரக் குழுவானது அன்டன் லாவே (1930-1997) என்பவரால் துவக்கப்பட்டது.. அதன் பெயருக்கு மாறாக, இந்த திருச்சபை "தீமையை" ஊக்குவிக்கவில்லை, மாறாக மனிதநேய விழுமியங்களை ஊக்குவித்தது. இந்த சாத்தான் திருச்சபையின் முதல் தலைமைக் குரு அன்டன் லாவே ஆவார்.இந்த சாத்தான் திருச்சபையினர் 1966 மற்றும் 1970களில் தங்களுக்கென பல நூல்களையும், இதழ்களையும், கட்டுரைகளையும் வெளியிட்டுள்ளனர். இத்திருச்சபையினர் 1970-ஆம் ஆண்டில் சாத்தானியர்கள் எனும் ஆவணப்படம் ஒன்றை வெளியிட்டனர்.

இச்சபையின் தலைமைப் பூசாரி பீட்டர் எச். கில்மோரின் கூற்றுப்படி, **சாத்தானியம்** நாத்திகத்துடன் தொடங்குகிறது. நாம் பிரபஞ்சத்தில் அலட்சியமாக செயல்படுகிறோம். கடவுள் இல்லை, பிசாசு இல்லை. யாரும் கவலைப்படுவதில்லை!

இச்சபையினர் சாத்தானை கிறிஸ்தவ தீமையின் உருவகமாகவோ அல்லது இருக்கும் ஒரு மனிதனாகவோ வணங்கவில்லை. அதற்கு பதிலாக, "அவரது நரக மாட்சிமை" என்பது சுய உறுதிப்பாடு, அநியாய அதிகாரத்திற்கு எதிரான கிளர்ச்சி, முக்கிய இருப்பு மற்றும் "வரையறுக்கப்படாத ஞானம்" போன்ற மனிதநேய மதிப்பீடுகளின் அடையாளமாகும் என்று அன்டன் லாவே கற்பித்தார்.

இதனையும் காண்க
--------------

* அன்டன் லாவே

மேற்கோள்கள்
-----------

1. ↑  Gilmore, Magus Peter H. "F.A.Q. Symbols and Symbolism". Church of Satan. 7 January 2019 அன்று மூலதளத்திலிருந்து பரணிடப்பட்டது எடுக்கப்பட்டது. 4 April 2017 அன்று பார்க்கப்பட்டது.
2. ↑  "Official Church of Satan Website". 2012-07-01 அன்று மூலம் பரணிடப்பட்டது. 2021-04-23 அன்று பார்க்கப்பட்டது.
3. ↑  Interview with Peter H. Gilmore, David Shankbone, *Wikinews', November 5, 2007.*
4. ↑  Interview with Peter H. Gilmore, David Shankbone, *Wikinews', November 5, 2007.*
5. ↑  Church of Satan

வெளி இணைப்புகள்
---------------

* சாத்தான் திருச்சபையின் இணையதளம்
* சாத்தான் கோயிலின் இணையதளம்
* The Church of Satan: A History of the World's Most Notorious Religion
**குமாரசாமி கவுண்டன் வலசு** இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டத்தில் இருக்கும் ஒரு கிராமம்  ஆகும். இது அப்பனூத்து பஞ்சாயத்திற்கு உட்பட்ட கிராமம் ஆகும். இங்குள்ள மக்களின் முக்கிய தொழில் விவசாயம் ஆகும்.பழனி-யில் இருந்து சுமார் 25 கி.மீ தொலைவிலும் தாராபுரத்தில் இருந்து சுமார் 15 கி.மீ தொலைவிலும்  அமைந்துள்ளது.

மக்கள்
------

2011 மக்கள் தொகை கணக்கெடுப்பின்படி தோராயமாக ~ 300 மக்கள் வசிக்கின்றனர்.இங்கு ஒரு ஆரம்பப்பள்ளி உள்ளது. அது ஒன்று முதல் ஐந்து வகுப்பு வரை தமிழ்வழி கல்வி வழங்குகிறது.

கோவில்கள்
---------

* காளியம்மன் கோவில்
* விநாயகர் கோவில்
* கருச்சி அப்பிச்சி கோவில்
* முனியப்பன் கோவில்
* காட்டு கருப்பணசாமி கோவில்

வேளாண்மை
--------

இவ்வூரின் முக்கிய தொழிலாக வேளாண்மை விளங்குகிறது. முக்கியமாக மக்காசோளம், நிலக்கடலை, பருத்தி ஆகியன பயிரிடப்படுகிறது. மழை மற்றும் நிலத்தடிநீர் ஆகியவை முக்கிய நீர் ஆதாரங்களாகும்.

* பயிர்கள்:மக்காசோளம், நிலக்கடலை, பருத்தி
* காய்-கறிகள் : கத்தரி , வெங்காயம் , மிளகாய் , வெண்டைக்காய் , தக்காளி, சுரைக்காய் ,பீர்க்கங்காய் , பூசணி.

இவையனைத்தும் ஒடடனசத்திரம் காந்தி சந்தை மற்றும் பழனி உழவர் சந்தைக்கு விற்பனைக்கு எடுத்து செல்லப்படுகிறது. இவை தவிர பாசிப்பயறு,உளுந்து , கொள்ளு ,நரிப்பயிர் போன்ற தானியங்களும் பயிரிடப்படுகின்றன. விவசாயம் சார்ந்த ஆடு வளர்ப்பு, மாடுவளர்ப்பு ஆகியவையும் செய்யப்படுகிறது.

தோட்டங்கள்
----------

| * பறையன் காடு
* மந்தை தோட்டம்
* பீயமரத்தோட்டம்
* உரம்புத்தோட்டம்
* பள்ளக்காடு
* பெரிய தோட்டம்
* அங்காகாட்டுத்தோட்டம்
 | * சுமைகாரன் தோட்டம்
* உப்புலியன் காடு
* சல்லிக்காட்டு தோட்டம்
* மேட்டான்காடு
* புதுத்தோட்டம்
* கடையூட்டுத்தோட்டம்
* வடக்கு வலவு
* தெற்கு தெரு
 | * ஊர்பண்ணாடி தோட்டம்
* பூச்சகாட்டு தோட்டம்
* அருவன்காட்டு தோட்டம்
* பெரியகரடு
* வையாலிகாடு
* நடுத்தோட்டம்
* ஆள்காரன் தோட்டம்
* காலணி
 |

பேருந்துகள்
-----------

சாலக்கடை 5
தடம் --> பழனி - தொப்பம்பட்டி - திருவாண்டாபுரம் - அப்பனூத்து - கு.க.வலசு - சாலக்கடை 

22
தடம் --> பழனி - தொப்பம்பட்டி - திருவாண்டாபுரம் - அப்பனூத்து - கு.க.வலசு

உழவர் சந்தை பேருந்து
தடம் -->  பழனி - பூலாம்பட்டி - வாகரை - திருவாண்டாபுரம் - அப்பனூத்து - கு.க.வலசு

1. ↑  வாக்காளர் பட்டியல்
[*தொடர்பிழந்த இணைப்பு*]
**பலூச்சி மொழி** ஒரு வடமேற்கு ஈரானிய மொழியாகும். மேற்குப் பாகிஸ்தான், கிழக்கு ஈரான் மற்றும் தெற்கு ஆப்கானிஸ்தான் ஆகியவற்றில் உள்ள பலூச்சிஸ்தானின் பலூச் பகுதியின் முதன்மை மொழி இதுவாகும். இது சில பிராகுயிக்களால் இரண்டாம் மொழியாகவும் பேசப்படுகிறது. இது பாகிஸ்தானின் ஒன்பது உத்தியோக மொழிகளுள் ஒன்றாகவும் உள்ளது.

கிளைமொழிகள்
-----------

பலூச்சி மொழிக்குப் பல கிளைமொழிகள் உள்ளன. எத்னோலாக் மூன்று கிளைமொழிகளாக, கிழக்குப் பலூச்சி, மேற்குப் பலூச்சி, தெற்குப் பலூச்சி என்னும் மூன்றையும் குறித்துள்ளது. ஈரானிக்கா கலைக்களஞ்சியம் ஆறு கிளைமொழிகளைப் பட்டியலிட்டுள்ளது. இவை, ரக்ஷானி, சரவானி, லக்ஷாரி, கேச்சி, கரையோரக் கிளைமொழிகள், கிழக்கு மலைப்பகுதிப் பலூச்சி என்பனவாகும். இவற்றுள் ரக்ஷானிக்குத் துணைக் கிளைமொழிகளாக கலாத்தி, பஞ்குரி, சர்ஹாத்தி என்னும் மூன்று மொழிகள் தரப்பட்டுள்ளன.

எழுத்து
-------

19 ஆம் நூற்றாண்டுக்கு முன்னர் பலூச்சி எழுத்து வடிவம் இல்லாத ஒரு மொழியாகவே இருந்தது. உத்தியோக எழுத்து மொழியாக பாரசீகம் இருந்தபோதும், பலூச் நீதிமன்றங்களில் பலூச்சி பேசப்பட்டு வந்தது. பிரித்தானிய மொழியியலாளர்களும், அரசியல் வரலாற்று அறிஞர்களும் ரோம எழுத்து வடிவங்களையே பயன்படுத்தினர். பாகிஸ்தான் விடுதலைக்குப் பின்னர் பலூச் அறிஞர்கள், நஸ்டாலிக் அரபி எழுத்துக்களைப் பயன்படுத்தினர். ஆப்கானிஸ்தானில் பாஷ்தூ மொழியை எழுதப் பயன்படுத்தும் மாற்றம் செய்யப்பட்ட அரபி எழுத்துக்களைப் பயன்படுத்துகின்றனர்.

ஒலியனியல்
---------

|  |  |
| --- | --- |
| உயிர்கள் | a, i, u, aː, iː, eː, uː, oː |
| கூட்டுயிர்கள் | ai, au, aːi |
| வெடிப்பொலிக் கூறுகள் | p, b, t, d, ʈ, ɖ, k, ɡ |
| வெடிப்புரசொலிகள் | ʧ, ʤ |
| உரசொலிகள் | s, z, ʃ, ʒ, h
* Allophones for syllable final -b, -t, -d -> -v, -θ, -ð (Eastern Hill Balochi only)
* Fricatives in unassimilated loanwords: f, x, ɣ
 |
| மூக்கொலிகள் | m, n, ŋ |
| உருட்டொலிகள் | r, ɽ |
| பக்க உயிர்ப்போலிகள் | l |
| உயிர்ப்போலிகள் | w, j |
**ஏ.கே.பாலன்** *(A. K. Balan)* என்பவர் ஓர் இந்திய அரசியல்வாதி ஆவார். வழக்கறிஞரான இவர் 1951 ஆம் ஆண்டு ஆகத்து மாதம் 3 ஆம் தேதி பிறந்தார். பாலன் மின்சாரத் துறை அமைச்சராக பதவிவகித்தார். 2006 ஆம் ஆண்டு முதல் 2011 ஆம் ஆண்டு வரை கேரள இடதுசாரி சனநாயக முன்னணி கட்சியின் வி.எசு. அச்சுதானந்தன் அரசில் பட்டியல் சாதிகள் மற்றும் பட்டியல் பழங்குடிகள் முன்னேற்றத்திற்காக பணிபுரிந்தார்..

மார்க்சிசுட்டு பிரிவு இந்திய பொதுவுடமைக் கட்சியின் செயற்குழுவில் உறுப்பினராகவும் இருந்தார். கேரள சட்டமன்றத் தேர்தலில் பாலக்காடு மாவட்டம் தரூர் தொகுதியில் போட்டியிட்டு சட்ட மன்ற உறுப்பினராக வெற்றிபெற்றார்.

வாழ்க்கை
--------

பாலன் 1951 ஆம் ஆண்டு ஆகத்து 3 ஆம் தேதி கேளப்பன் மற்றும் குங்கி தம்பதியருக்கு கேரள மாநிலம் கோழிக்கோடு மாவட்டம், சாலபுரத்தில்பிறந்தார். இவ்வூர் தற்போது கோழிக்கோடு என அழைக்கப்படுகிறது. மாணவர்கள் இயக்கத்தின் மூலம் பாலன் அரசியலில் பிரவேசித்தார். இந்திய மாணவர்கள் சங்கத்தின் தலைவர் மற்றும் செயலாளராக இயங்கினார். நில உரிமை போராட்டத்தில் கலந்து கொண்ட்தற்காக பாலன் கண்ணூர் சிறையில் 30 நாட்கள் இருந்தார். பாலன் 1980 ஆம் ஆண்டு ஓட்டபாலம் தொகுதியிலிருந்து மக்களவைக்கும் 2001 ஆம் ஆண்டு குசால்மன்னம் தொகுதியிலிருந்து கேரள சட்ட மன்ற உறுப்பினராகவும் தேர்ந்தெடுக்கப்பட்டார்.

ஒரு மின்சாரத்துறை அமைச்சராக இருந்து ஒரு மாநிலம் முழுவதையும் மின்வசதி உள்ள மாநிலமாக மாற்றிய முதலாவது அமைச்சர் என்ற பெருமை இந்திய வரலாற்றில் இவருக்கு பெருமை உண்டு. இவர் அமைச்சராக இருந்தபோதுதான் 2010 ஆம் ஆண்டு பாலக்காடு நகரம் இந்தியாவிலே முழுவதுமாக மின்சாரமயமாக்கப்பட்ட முதல் மாவட்டம் என்று அறிவிக்கப்பட்டது.

கேரளா மாநிலத்தில் மின்சாரம் நுகர்வோருக்கு அதிக அளவு மின்சார இணைப்புகள் வழங்கி பாலன் சாதனை படைத்துள்ளார். பாலன் அமைச்சராக இருந்த காலத்தில்தான் கேரளா மாநிலம் எரிசக்தி பாதுகாப்புக்கான தேசிய விருது பெற்றது என்பதும் குறிப்பிடத்தக்கது ஆகும். தற்போது இவர் கேரள மாநிலத்தின் பட்டியல் சாதிகள் மற்றும் பட்டியல் பழங்குடியினர் நல அமைச்சராகவும், சட்டம், கலாசாரம் மற்றும் நாடாளுமன்ற விவகாரத் துறை அமைச்சகப் பொறுப்புகளை வகிக்கிறார். மேலும் பாலன் இந்திய பொதுவுடைமைக் கட்சியின் மத்திய குழு உறுப்பினராக உள்ளார்.

மேற்கோள்கள்
-----------

1. ↑  "Twelfth Kerala Legislative Assembly". Kerala Legislative Assembly. 29 October 2011 அன்று பார்க்கப்பட்டது.
2. ↑  "Members of Legislative Assempbly". கேரள அரசு. 30 January 2010 அன்று மூலம் பரணிடப்பட்டது. 13 January 2010 அன்று பார்க்கப்பட்டது.
3. ↑  "A. K. Balan". Government of Kerala. 5 January 2010 அன்று மூலம் பரணிடப்பட்டது. 13 January 2010 அன்று பார்க்கப்பட்டது.
4. ↑
5. ↑  "Archived copy" (PDF). 26 February 2014 அன்று மூலம் (PDF) பரணிடப்பட்டது. 2013-04-03 அன்று பார்க்கப்பட்டது.CS1 maint: archived copy as title (link)
பசிபிக் பழுப்பு சலாமாண்டர் ஒரு புழுவை சாப்பிடுகிறது.  

வெர்மீவோர் (லத்தீன் வெர்மி, "வார்ம்" மற்றும் வோரேர் என்பதன் அர்த்தம்) "புழுதி" என்று பொருள்படுகிறது) புழுக்களை சாப்பிடும் விலங்குகளுக்கு (அனலிலைட்கள், நூற்புழுக்கள் மற்றும் பிற புழு போன்ற விலங்குகள் உட்பட) ஒரு விலங்கியல் சொல். இத்தகைய உணவு கொண்ட விலங்குகள் வெண்மையானவை என்று அறியப்படுகின்றன. சில வரையறைகள் உணவைப் பொறுத்து குறைவாகவே பிரத்தியேகமாக இருக்கின்றன, ஆனால் குறிப்பிட்ட விலங்குகளுக்கு வரையறை வரையறுக்கப்படுகின்றன, எ.கா. "புழுக்கள் அல்லது பூச்சிகள் உண்ணும் பழம்.

நியூ வேர்ல்டு போர்வீரர்களின் ஒரு முழுமையான மரபியம் வெர்மிவோரா என்ற பெயருக்கு வழங்கப்பட்டது.

புழுக்கள் மீது பிரத்தியேகமாக உணவளிக்கும் ஒரு மண்வெட்டி Paucidentomys வெர்மிடைக்ஸ், இது 2011 இல் இந்தோனேசியாவில் கண்டுபிடிக்கப்பட்ட ஷ்ரூ எலட்ஸ் என்று பொதுவாக அறியப்பட்ட ஒரு வகை வகை வறண்ட வகை. "புழு-சாப்பிடுவது, சில-தூண்டப்பட்ட சுட்டி" என்று மொழிபெயர்க்கக்கூடிய பெயர், அவர்கள் நான்கு பற்கள் மட்டுமே உள்ளனர், மேலும் மண்புழுக்களின் உணவில் பிரத்தியேகமாக வாழலாம் என்ற உண்மையைக் குறிக்கிறது. வெண்மையாக்கும் பாலூட்டிகளில் இந்த குறைவான பல்விளைவு பல் தடங்கல் ஏற்படுவதைத் தடுக்கிறது.

குறிப்புகள்
-----------

1. ↑  "The Free Dictionary". 30 August 2012 அன்று பார்க்கப்பட்டது.
பண்டைக் கிரேக்க பலி பீடத்தின் மீது பலி செலுத்துதலின் சித்தரிப்பு. காலம் கி.மு 480
ஆசுதிரியாவில் உள்ள கெல்ட்டியர்களின் பலிபீடம்
**பலிபீடம்** என்பது சமயக் காரணங்களுக்காகப் பலிகளைக் காணிக்கையாகச் செலுத்தும் இடமாகும். கோயில்களிலும், தேவாலயங்களிலும் மற்றும் பிற வழிபாட்டிடங்களிலும் பலிபீடங்கள் காணப்படலாம். இன்று கிறித்தவம், பௌத்தம், இந்து சமயம், சிந்தோ, தாவோயியம் முதலிய பல சமயங்களில் பலிபீடம் பயன்படுத்தப்படுகின்றது. யூத சமயத்தில் முற்காலத்தில் பலிபீடமும் பலிசெலுத்துதலும் இருந்தாலும் இரண்டாம் கோவிலின் அழிவுக்குப் பின்பு பலிசெலுத்துதல் இல்லாமல் போனது.

கடவுளுக்குப் பலி செலுத்தும் வழக்கம் பண்டையக் காலம் முதலே இருந்துள்ளது. பலியானது திராவிடர் பண்பாட்டில் படையல் என்று அழைக்கப்பட்டது. காய்கறி, கனிவகைகள், சமைக்கப்பட்ட உணவு மற்றும் மிருகங்களைப் பலியிடுவதும் இன்றளவும் பல சமயங்களில் உள்ளது. நரபலி (மனித பலி) கொடுக்கும் வழக்கம் மனிதர்களிடையே முற்காலத்தில் இருந்தாலும் தற்போது பெரும்பான்மையாக இல்லை.

இந்து சமயத்தில்
---------------

இந்து சமய பலிபீடம்
பலிபீடம் இந்து சமயக்கோயில்களில் கொடிமரத்திற்கு அருகே அமைக்கப்படுகிறது. ஆணவம், கன்மம், மாயை என்னும் மூவகை அழுக்குகளையும் களைந்த பின்பே இறைவனை அடைய இயலும் என்ற தத்துவத்தினை உணர்த்துவதற்காக இப்பீடங்கள் கோயில்களில் அமைக்கப்படுகின்றன.

கிறித்தவத்தில்
--------------

ஒரு கிறித்தவ கோவிலில் பலிபீடம் அர்ப்பணிக்கப்படுகிறது. இடம்: ஆத்திரேலியா
கிறித்தவ சமயத்தில் விலங்குகளைப் பலியிடும் வழக்கம் இல்லை. கடவுளுக்குச் செலுத்தப்படுகின்ற வழிபாடாக நற்கருணைக் கொண்டாட்டம் கத்தோலிக்கம், மரபு வழி திருச்சபை, ஆங்கிலிக்க சபை, லூதரன் சபை, பாப்திஸ்து சபை போன்ற பல கிறித்தவ சபைகளில் நிகழ்கிறது. அந்த வழிபாட்டின்போது அப்பமும் இரசமும் கடவுளுக்குக் காணிக்கையாக ஒப்புக்கொடுக்கப்படும். இக்கொண்டாட்டத்தின்போது அப்பம், இரசம் ஆகிவற்றின் வடிவில் இயேசுவின் உடலும் இரத்தமும் உணவாகவும் பானமாகவும் அருந்தப்படுகின்றன. கல்வாரி மலையில் சிலுவையில் உயிர்துறந்து இயேசு பலி ஒப்புக்கொடுத்தார் என்றும், அந்த இரத்தப் பலியானது இரத்தம் சிந்தாத விதத்தில் நற்கருணைக் கொண்டாட்டத்தின்போது நிகழ்கிறது என்றும் கிறித்தவம் நம்புகிறது.

இவ்வாறு நிகழ்கின்ற நற்கருணைக் கொண்டாட்டம் உண்மையிலேயே ஒரு பலி ஆகும் என்பது கத்தோலிக்க கிறித்தவ சபையின் கொள்கை. மரபு வழி சபையும் இக்கொள்கையைக் கொண்டுள்ளது. சில புராட்டஸ்தாந்து சபைகள் நற்கருணைக் கொண்டாட்டத்தின்போது பலி என்னும் கருத்தை வலியுறுத்தாமல், காணிக்கை செலுத்துதல், கடவுளின் வார்த்தையைப் பறைசாற்றுதல் என்னும் கருத்தை அதிகமாக வலியுறுத்துகின்றன. பலிபீடத்தின் மீது அப்பமும் இரசமும் வைக்கப்படும். இறைவேண்டல்கள் நிகழும். விவிலியப் பாடங்கள் வாசிக்கப்பட்டு விளக்கப்படும். கூடியிருப்போர் இறைபுகழ் பாடல்களும் பாடுவர். நற்கருணை விருந்தில் பங்கெடுப்பர்.

ஆதாரங்களும் மேற்கோள்களும்
-------------------------

1. ↑   தினமலர் கோயி்ல்கள் பலிபீடம் எதற்காக?
**சந்திரசேகரன் குருசாமி** என்பவர் கவிஞர், ஓவியர், எழுத்தாளர் மற்றும் சிற்பி என பன்முகம் கொண்டவர். இவரை ஓவியர் சந்ரு, சந்ரு மாஸ்டர் என்றும் அழைப்பார்கள். மதுரை உயர்நீதிமன்றத்தில் உள்ள மகாத்மா காந்தி சிலை, சென்னை உயர்நீதிமன்றத்தில் உள்ள அம்பேத்கர் சிலை, கல்பாக்கத்தில் உள்ள டாக்டர் ரமணா சிலை போன்ற தமிழகத்தின் பல இடங்களில் இவரது படைப்புகள் வைக்கப்படுள்ளன. 

இவர் விருதுநகர் மாவட்டத்தில் பிறந்தவர். சென்னை கவின்கலை கல்லூரியில் படித்தார்.

வாழ்க்கை வரலாறு
---------------

சந்திரசேகர் விருதுநகரில் குருசாமி- மாரியம்மாள் தம்பதிகளுக்கு 04 மே 1951 இல் மகனாகப் பிறந்தார்.

ஓவியப் பயிற்சிக் கல்லூரி
------------------------

2015 இல் நெல்லையில் ஓவியப் பயிற்சிக் கல்லூரியை தொடங்கினார். இக்கல்லூரி நெல்லை மனோன்மணியம் சுந்தரனார் பல்கலைகழகத்துடன்ய இணைந்து செயல்படும் வகையில் உருவாக்கப்பட்டது. இக்கல்லூரி திரைப்பட எடிட்டர் பி‌. லெனின் அவர்களுடன் இணைந்து சந்ரு உருவாக்கியதாகும். 

இக்கல்லூரியில் சிற்பக்கலை இரண்டாண்டு படிப்பாக உள்ளது. படிப்பை முடிக்கும் மாணவர்களுக்கு பல்கலைக்கழகத்தின் பட்டயச் சான்றிதழ் தரப்படுகிறது. சான்றிதழ் பெற்ற மாணவர்கள் கூடுதலாக படிக்க ஒரு ஆண்டு டிப்ளமோ படிப்பும் உள்ளது.

சிலை படைப்புகள்
---------------

சென்னை நகரின் சாலை ரவுண்டானாக்களில் வைக்க புலியாட்டம், சிலம்பாட்டம், கரகாட்டம், பொய்க்கால் குதிரை, மரப்பாச்சி, தெருக்கூத்து, தொழிலாளர் பிரட்சனை ஆகிய சிலைகள் செய்துள்ளார். 

### சிலைகள்

* பகவதி மார்பளவு சிலை, உச்ச நீதிமன்ற நீதிபதி, சோகோ டிரஸ்ட் - மதுரை.
* மகாத்மா காந்தி முழு உருவச் சிலை - மதுரை உயர்நீதிமன்றத்தில் முழு படம்
* அயோத்திதாச பண்டிதரின் மார்பளவு சிலை - (சித்தா ஆராய்ச்சி மையம்)
* டாக்டர் ரமணன் மார்பளவு சிலை, கல்பாக்கம் அணு ஆராய்ச்சி மையம்
* அம்பேத்கர் முழு உருவம், உயர்நீதிமன்றம் மதுரை.

### லெனின் சிலை

சந்ரு உருவாக்கிய லெனின் சிலை திருநெல்வேலியில் அமைக்கப்பட்டுள்ளது. திரிபுராவில் லெனின் சிலை உடைக்கப்பட்ட சம்பவத்தை கேட்டு வருத்தம் கொண்ட நண்பர்களுக்காக,. லெனின் சிலையை சந்ரு உருவாக்கினார். இச்சிலையை கண்டு நல்லகண்ணு, மார்க்சிஸ்ட் கம்யூனிஸ்ட் கட்சியின் அகில இந்திய பொதுச்செயலர் சீத்தாராம் யெச்சூரி போன்றோர் பாராட்டியுள்ளனர்.

புத்தகங்கள்
-----------

* செப்பாடி தப்பாடி - தற்கால கலை குறித்த விமர்சன புத்தகம்
* விண்வெளியில் - நிர்வாணத்தைப் பற்றிய வரைபடங்களைப் பற்றிய புத்தகம்
* சந்ருவின் கவிதை - கவிதை புத்தகம்
* ஓவியம் என்றொரு மேஜிக் - ஆராய்ச்சி ஆவணங்கள் மற்றும் கட்டுரைகள்
* அவன், இவன், வுவன் - சிறுகதைகள்
* தஞ்சை மாநாடு - புத்தகம் வெளியிடுவதற்கான ஆலோசகராக செயல்பட்டார்.

சிறுகதைகள், கவிதைகள் புத்தங்களும், கலை மற்றும் பாரம்பரியம் குறித்தான ஆய்வு அறிக்கைகள் போன்றவற்றையும் எழுதியுள்ளார்.

விருதுகள்
---------

* முதற்பரிசு - 1993 இல் தேசிய அளவிலானா விருது - சிறந்த மேடை வடிவமைப்பு - கலாமேளா
* இரண்டாம் பரிசு - 1996 இல் ஜப்பானில் சர்வதேச பனி சிற்ப திருவிழா
* சிறுகதை விருது - (என்.எல்.சி 2007) நெய்வேலி
* முதல் விருது - 1997 இல் கொழும்பில் தெற்காசிய சுற்றுலா மற்றும் வர்த்தக விழா
* தமிழ்நாட்டின் சிறந்த கலைஞர் 2008 (மக்கள் தொலைக்காட்சி)

ஆதாரங்கள்
---------

1. ↑  "மனதில் பட்டதை வரைந்தேன் என்று சொன்னால் அது பொய்" - ஓவியர் சந்ரு - நா.செந்தில் குமார் - விகடன் 21 ஜூலை 2017
2. ↑  `இந்த மண்ணிலுள்ள சிலைகளில் லெனின் சிலை தனித்துவமானது!’’ – ஓவியர் சந்ரு -எழுத்தாளர் இரா.கோசிமின் கட்டுரை விகடன் 26 ஜனவரி 2019

வெளி இணைப்புகள்
---------------

* ஓவியர் சந்ரு பேச்சு - வானம் கலைத்திருவிழா
* ஓவியர் சந்ரு பேட்டி - கலைஞர் தொலைக்காட்சி
**பலானை கண்ணகை அம்மன் கோவில்** யாழ்ப்பாணம், கோப்பாயில், பலானை என்னும் இடத்தில் அமைந்துள்ளது.

இக்கோயிலின் உள்வீதியில் காணப்படும் 25 அடி சுற்றளவுள்ள கூழாவடி மரம் மிகவும் சிறப்பு வாய்ந்ததாகக் கருதப்படுகிறது. முன்னர் இக்கூழா ம‌ர‌த்தின் கீழ் க‌ண்ண‌கி விக்கிர‌க‌ம் வைத்து பூசைக‌ள் ந‌ட‌ந்திருக்க‌லாம். இன்றும் கூழா ம‌ர‌த்த‌டியில் மூல‌ஸ்தான‌ பூசைக்கு முன்பு சிறப்பு பூசைக‌ள் ந‌டைபெறுகின்ற‌ன‌.

இக்கோயிலில் பங்குனி மாத‌த் திங்க‌ட்கிழ‌மைக‌ளில் பொங்க‌ல் செய்து வ‌ழிபாடு ந‌டைபெறுகிறது. 1973 ஆம் ஆண்டு வ‌ரை இக்கோவிலில் கொடியேற்ற‌த்துடன் கூடிய‌ மகோற்ச‌வ‌ம் 25 நாட்க‌ள் வ‌ரை ந‌டைபெற்ற‌து. பின்ன‌ர் ஆல‌ய‌ குருக்க‌ளுக்கும் பொதும‌க்க‌ளுக்கும் இடையில் ஏற்ப‌ட்ட‌ க‌ருத்து வேறுபாடுக‌ளால் இவ்வால‌ய‌ம் 1974-1983 வ‌ரை மூட‌ப்ப‌ட்டிருந்த‌து. பின்பு நீதிம‌ன்ற‌த்தின் தீர்ப்பிற்க‌மைய‌ ஆல‌ய‌ம்
திற‌க்க‌ப்ப‌ட்டு, 1986 இல் குடமுழுக்கு ந‌டைபெற்ற‌து.

த‌ற்போது ஆடி மாத‌த்தில் 10 நாட்களுக்கு அல‌ங்கார‌ உற்ச‌வ‌ங்க‌ள் ம‌ட்டும் ந‌டைபெறுகின்ற‌ன‌.

மேற்கோள்கள்
-----------

1. ↑  "பலானை கண்ணகை அம்மன் ஆலயம்". 2015-04-05 அன்று மூலம் பரணிடப்பட்டது. 2014-07-25 அன்று பார்க்கப்பட்டது.
2. 1 2 3  "கண்னகை அம்மன்". 2014-07-08 அன்று மூலம் பரணிடப்பட்டது. 2014-07-25 அன்று பார்க்கப்பட்டது.
நீண்ட மரத்தின் தொல்லுயிர் எச்சம், சாத்தனூர், பெரம்பலூர் மாவட்டம், இந்தியா
**சாத்தனூர் கல் மரம்** (Sattanur) இந்தியாவின் தமிழ்நாடு மாநிலத்தில் அமைந்துள்ள பெரம்பலூர் மாவட்டத்தில் ஆலாத்தூர் ஊராட்சி ஒன்றியத்தில் உள்ள சாத்தனூர் கிராமத்தில் உள்ளது. இவ்வூரில் புகழ்பெற்ற தேசிய கல்மரப் பூங்கா உள்ளது. இது பெரம்பலூர் நகரத்திலிருந்து 23 கிமீ தொலைவில் உள்ளது.

சாத்தனூர் கல்மரக் கல்வி மையம்
இது 1940 ஆம் ஆண்டு தஞ்சாவூரில் இருந்து வந்த, இந்தியப் புவியியல் ஆய்வு மையத்தின், புகழ்பெற்ற புவியியலாளரான டாக்டர் எம்.எஸ். கிருஷ்ணனால் கண்டுபிடிக்கப்பட்டது. 120 மில்லியன் ஆண்டு பழங்கால மரம் கல்லாக மாறியிருக்கலாம் என நம்பப்படுகிறது, இது இந்த பகுதியில் உள்ள சுண்ணாம்புக்கல் காலத்தின் போது கடலில் இருப்பதற்கான ஆதாரமாகக் கருதப்படுகிறது.

இந்த புதைபடிவ ஒரு கூம்பு, 18 மீட்டர் நீளமுள்ளது [1] இதேபோன்ற புதைக்கப்பட்ட மர படிவுகள் அருகிலுள்ள வரகூர், அனைப்பாடி, அலுந்தலைப்பூர் மற்றும் சரடமங்கலம், [2] ஆகியவை சாத்தனூரின் 10 கி.மீ. தொலைவில் அமைந்துள்ளன.

இதனையும் காண்க
--------------

* தேசிய கல் மர பூங்கா, திருவக்கரை
* தொல்லுயிர் எச்சம்

மேற்கோள்கள்
-----------

1. ↑  சாத்தனூர் கல்மரம்
2. ↑  "National Fossil Wood Park, Sattanur". 2017-05-04 அன்று மூலம் பரணிடப்பட்டது. 2017-05-09 அன்று பார்க்கப்பட்டது.
3. ↑  pageid=127,529552&\_dad=portal&\_schema=PORTAL Fossil Wood Parks
[*தொடர்பிழந்த இணைப்பு*]

வெளி இணைப்புகள்
---------------

* National Fossil Wood Park, Sathanur - காணொளிக் காட்சி
* கல் மரத்தின் காணொளிக் காட்சி
**குமாரசாமி கோயில்**, முருகனுக்கு அர்பணிக்கப்பட்டது. தமிழ்நாடு, திருநெல்வேலி மாவட்டம், செங்கோட்டை வட்டத்தில், மேற்கு தொடர்ச்சி மலைப்பகுதியில், பண்பொழி கிராமத்தில் 540 அடி உயரமுள்ள சிறு குன்றின் மீது அமைந்துள்ளது. இக்கோயிலை அடைய 625 படிக்கட்டுகள் மீது ஏறி பயணிக்க வேண்டும். தற்போது மலைப்பாதை அமைக்கப்பட்டுள்ளது ...

இக்கோயில் திருவருட்செல்வர் சிவகாமி அம்மையாரால் கட்டப்பட்டது. 

இக்கோயிலுள் குடிகொண்டுள்ள மூலவர் குமாரசாமியைப் போற்றி, அருணகிரி நாதர் தமது திருப்புகழில்பாடியுள்ளார். திருமலை ஆண்டவர் குறவஞ்சி எனும் செய்யுள் தொகுப்பை உ. வே. சாமிநாதையர் புதிப்பித்து வெளியிட்டுள்ளார்.

அருகில் அமைந்த ஆன்மிக சுற்றுலா இடங்கள்
--------------------------------------

* குளத்துப்புழா ஐயப்பன் கோவில்
* அச்சன்கோவில் தர்மசாஸ்தா
* ஆரியங்காவு ஐயப்பன் கோவில்
* குற்றாலம்
* இலஞ்சி குமரன் கோயில்
* பாலருவி

மேற்கோள்கள்
-----------

1. ↑
2. ↑   
குமாரசாமி கோயில்
3. ↑  "காப்பகப்படுத்தப்பட்ட நகல்". 2016-10-25 அன்று மூலம் பரணிடப்பட்டது. 2014-07-20 அன்று பார்க்கப்பட்டது.

வெளி இணைப்புகள்
---------------

* குமாரசாமி கோயில், காணொலிக் காட்சி
* Musical sequence from *Punngai Mannan*, filmed in Thirumalaikoil
* Shrine photos குமாரசாமி கோயில் புகைப்படங்கள்
**சௌரி சௌரா** (*Chauri Chaura*) என்பது இந்தியாவில் உள்ள உத்தரப் பிரதேச மாநிலத்தின் கோரக்பூர் அருகில் உள்ள ஒரு நகரம். 1922 பிப்ரவரியில் மகாத்மா காந்தி முன்னின்று நடத்திய ஒத்துழையாமை இயக்கத்தில் வன்முறை பரவியது. இதனால் அதிர்ச்சி அடைந்த காந்தி, இயக்கம் வன்முறைப் பாதையில் செல்வதை விரும்பாமல் அதனை நிறுத்திக் கொள்வதாக அறிவித்தார். வன்முறை ஓயும் வரை மூன்று வாரங்கள் உண்ணாநிலைப் போராட்டமொன்றை நடத்தினார். சௌரி சௌரா போராட்டத்தில் பொதுமக்கள் மூன்று பேர் கொல்லப்பட்டதால் ஏற்பட்ட வன்முறையில் சிலர் காவல் நிலையத்தை எரித்து 22 காவல்துறையினர் கொல்லப்பட்ட நிகழ்வினால் இந்நகரம் மிகவும் அறியப்படுகிறது.. அதன் காரணமாக 228 பேர் கைது செய்யப்பட்டனர். 6பேர் போலீஸ் காவலில் இறந்தனர். 172 பேருக்குத் தூக்குத் தண்டனை விதிக்கப்பட்டது. காந்திஜி வழக்கம் போல் இது பற்றி ஆங்கிலேயருக்கு எதிராக எந்த வித எதிர்ப்பும் தெரிவிக்கவில்லை. மூன்று பேர் கொல்லப்பட்டால் அது வன்முறை. ஆனால் 172 பேருக்குத் தூக்குத்தண்டணை விதிக்கப்பட்டால் அதை ஏற்றுக்கொள்ள வேண்டும். ஆனால் மானவேந்திரனாத் ராய் (நரேன் பட்டாச்சார்யா) என்ற கம்யூனிஸ்ட் தலைவர் ஒரு பெரும் வேலை நிறுத்தப் போராட்டத்தை அறிவித்தார். பின்னர் அலகாபாத் உயர் நீதி மன்றம் 19 பேருக்குத் தூக்குத் தண்டனை விதித்தது. 110 பேருக்கு ஆயுள் தண்டனையும் மற்றவர்களுக்குக் கடுங்காவல் தண்டனையும் விதித்தது.
புவி ஒத்திணைவு வட்டப்பாதையை மேலிருந்து பார்க்கும் வரைபடம். சுழலும் பூமியிலுள்ள அவதானிப்பவரும் செலுத்தப்பட்ட செயற்கைக் கோளும் அவரவர்களைப் பொறுத்தவரை நிலையான இடத்தில் இருப்பதாகத் தோன்றுவதை இவ்வரைபடம் காட்டுகிறது.
பக்கவாட்டுப் பார்வைக்கான வரைபடம்
புவியின் நிலநடுக்கோட்டுத் தளத்தில் புவிக்கு 0° சாய்வில் 35,786 km (22,236 மைல்கள் ) குத்துயரத்தில் அமையப் பெற்றிருக்கும் சிறப்பு புவியிணக்கச் சுற்றுப்பாதை, **புவிநிலைச் சுற்றுப்பாதை** (*Geosynchronous equatorial orbit, Geostationary orbit, Geostationary Earth orbit*) எனப்படும். இதை *புவி நிலை வட்டப்பாதை* என்றும் **புவி ஒத்திணைவு வட்டப்பாதை** என்றும் அழைக்கலாம். இச்சுற்றுப்பாதையில் செலுத்தப்படும் செயற்கைக்கோள் புவிவானத்தில் ஒரே இடத்தில் இருக்கும்; மேலும் அதன் புவி வரை (*ground-track*)ஒரு புள்ளி ஆகும். இத்தகைய அமைப்பு தொலைத்தொடர்புத் துணைக்கோள்களுக்கும் வானிலைத் துணைக்கோள்களுக்கும் சிறப்பானது; ஏனெனில், இதன் மூலம் ஒரேயொரு செயற்கைக்கோளின் உதவியுடன் புவியின் ஒரு குறிப்பிட்ட பகுதியை எந்நேரமும் இடம்பட(*coverage*) முடியும்.

இந்த வட்டப்பாதையிலுள்ளவை பூமி தன்னைத் தானே சுழலுகின்ற போதும் எப்போதும் பூமியின் ஒரே பகுதியை நோக்கியே சுற்றி வருபவை ஆகும். உதாரணமாய் பூமியிலிருந்து இந்தியாவை நோக்கியே இருக்குமாறு ஒரு செயற்கைக்கோளை இந்த வட்டப்பாதையில் செலுத்தினால் அச்செயற்கைக் கோளானது எந்த நேரமும் இந்தியாவை நோக்கியே இருக்குமாறு பூமியைச் சுற்றிவரும். இந்தச் செயற்கைக் கோளைப் பூமியிலிருந்து பார்த்தால் அவை அசையாமல் ஒரே இடத்தில் இருப்பதைப் போலத் தோன்றும். இந்த வட்டப்பாதையானது பூமியின் கடல் மட்டத்திலிருந்து நிலநடுக் கோட்டிற்குக்கு மேலே 35,786 கிலோமீட்டர்கள் தொலைவில் உள்ள பகுதி ஆகும்.

வரலாறு
------

முதன்முதல் புவிநிலைச் சுற்றுப்பாதையில் செலுத்தப்பட்ட துணைக்கோள் சின்க்காம் 3. இது 1964-இல் ஏவப்பட்டது; பசிபிக் பெருங்கடலின் மேல் சுற்றுப்பாதையில் இருந்த இத்துணைக்கோள் எடுத்த டோக்கியோ ஒலிம்பிக் போட்டிகள் அமெரிக்காவில் கண்டுகளிக்கப் பட்டது.

விண்கலம் ஒன்றை புவிநிலைச் சுற்றுப்பாதையில் இருத்தலாம் என்ற கருத்தை முதலில் கூறியவர்களாக எர்மன் போட்டோச்னிக்கும் ( எர்மன் நூர்டங் ), கான்சுடன்சுடீன் சியால்க்கோவுசுகியும் கருதப்படுகின்றனர். 1945-இல் ஆர்தர் சி. கிளார்க் என்பவர் இவ்வகைச் செயற்கைக்கோள்களின் தொகுதி எவ்வாறு உலகத் தொலைத்தொடர்புக்கு வழிவகுக்கும் என்பதை விரிவாகக் குறிப்பிட்டார்.

மேற்கோள்கள்
-----------

1. ↑  தமிழ் அகரமுதலி
[*தொடர்பிழந்த இணைப்பு*]
2. ↑  A geostationary Earth orbit satellite model using Easy Java Simulation Loo Kang Wee and Giam Hwee Goh 2013 Phys. Educ. 48 72

வெளியிணைப்புகள்
---------------

* david darling பரணிடப்பட்டது 2010-03-09 at the வந்தவழி இயந்திரம்
**உலக உருண்டை** அல்லது **புவி மாதிரி** என்பது முப்பரிமாணமுள்ள உண்மையான சிறு வடிவ மாதிரி ஆகும். அதன் மேற்பரப்பில் கண்டங்கள், பேராழிகள், தீவுகள் மற்றும் பல நில அமைப்புகள் குறிக்கப்பட்டு இருக்கும். அதில் *அட்சரேகை*, *தீர்க்கரேகை* ஆகியவையும் குறிக்கப்பட்டு இருக்கும். புவிமாதிரி அதன் அச்சில் சுழலக்கூடியது. புவிமாதிரியின் நடுவில் ஒரு உலோகக் கம்பு அச்சாகப் பொருத்தப் பட்டிருப்பதால் புவிமாதிரி சுழலுகிறது. புவி 231/2 டிகிரி சாய்வாக தனது அச்சில் சாய்ந்து சுழல்வதுபோல புவிமாதிரியிலும் 231/2 டிகிரி புவிமாதிரியின் அச்சும் சாய்வாக வடிவமைக்கப்பட்டுள்ளது. புவிமாதிரி உலக நில விவரங்கள் பெரும்பாலும் துல்லியமாக குறிக்கப்பட்ட ஒரு நில வரைபடமாக கருதப்படுகிறது. அனைத்து நடுகளும் ஒப்பீட்டு அளவுகளில் காட்டப்பட்டு இருக்கிறது. ஒவ்வொரு நகரமும் வெகுதூரங்களில் அமைந்துள்ளது என்பதையும் அவற்றின் அமைவிடங்களையும் காண்லாம். நாம் ஓர் இடத்திலிருந்து மற்றொரு இடத்திற்கு பயணிக்கு ம் பொழுது அவ்விரண்டு இடங்களுக்கும் இடையே உள்ள தூரத்தை கேட்கிறோம். சாலைகளில் தூரங்களைக் குறிப்பிட மைல் கல் அமைக்கிறோம். 

நிலவரைபடத்தில் புவியின் மேற்புறத்தில் வரையப்பட்ட கற்பனைக் கோடுகளே ஆகும். இத்தகைய கற்பனைக் கோடுகள் அட்சரேகைகள் மற்றும் தீர்க்க ரேகைகள் என்று அழைக்கப்படுகின்றன. கி n ர க் க n ர h ம hனிய கணித வல்லுந ர், வான் ஆடீநுவ hளர் ம ற்று ம் புவியியல் அறிவியலாளராகிய டாலமி என்பாரே முதன்முதலில் அட்ச, தீர்க்கக் கோடுகளை நிலவரைபடத்தில் வரைந்தவர் ஆவார்.

The definition of geodetic latitude (φ) and longitude (λ) on an ellipsoid. The normal to the surface does not pass through the centre, except at the equator and at the poles.

அட்சக் கோடுகள்
--------------

அட்சக்கோடுகள் என்பன கிடைமட்டமாக கிழக்கு மேற்காக வரையப்பட்ட கற்பனைக் கோடுகள் ஆகும்.
புவியின் நடுவில் வரையப்பட்ட கற்பனைக்கோடு *நிலநடுக் கோடு* ஆகும். இக்கோடு நமது புவிக்கோளை வட மற்றும் தென் அரைக்கோளம் என பிரிக்கிறது.

The orientation of the Earth at the December solstice.
== தீர்க்கக் கோடுகள் == என்பன புவியின் மீது செங்குத்தாக அல்லது வடக்குத் தெற்காக வரையப்பட்ட கற்பனை கோடுகள் ஆகும். 
இலண்டனில் கிரீன்விச் என்னுமிடத்தில் விண்வெளிக் கூடம் ஒன்று அமைக்கப்பட்டுள்ளது. கிரீன்விச்சின் வழியாகச் செல்லும் தீர்க்கக்கோடு கிரீன்விச் தீர்க்கக் கோடு முதன்மையான தீர்க்கக்கோடு என அழைக்கப்படுகிறது .


1. ↑  CSIRO பரணிடப்பட்டது 2017-10-20 at the வந்தவழி இயந்திரம்}}
**அர்ஜுன் கல்யாண்** (பிறப்பு 17 ஜூன் 2002), ஒரு இந்திய சதுரங்க வீரர். அவருக்கு கிராண்ட் மாஸ்டர் என்ற பட்டம் உள்ளது, இது 2021 ஏப்ரல் 20 ஆம் தேதி FIDE அவருக்கு வழங்கியது. இந்தியா தனது 68 வது ஜிஎம் அர்ஜுன் கல்யாண் பெறுகிறது! மூன்று ரவுண்ட் ராபின் நிகழ்வுகளில் விளையாட , அர்ஜுன் இந்த தொற்றுநோய்களில் செர்பியாவுக்கு பயணம் செய்யும் அபாயத்தை எடுத்துக் கொண்டார். அவர் ஏற்கனவே தனது பெல்ட்டின் கீழ் 4 ஜிஎம் விதிமுறைகளைக் கொண்டிருந்தார், ஆனால் அவரது எலோ 2477 ஆக இருந்தது. சில நிலையான செஸ் விளையாடுவதன் மூலம் அர்ஜுன் முதல் இரண்டு நிகழ்வுகளில் 2490 மதிப்பீட்டை எட்டினார். மூன்றாவது போட்டியில், முதல் இரண்டு ஆட்டங்களில் வென்றார், அடுத்த இரண்டு ஆட்டங்களையும் ஈட்டி 2496 ஐ எட்டினார். 5 வது சுற்றில் ஜி.எம். டிராகன் கோசிக்கை வீழ்த்தி 2500 ஐ தாண்டி இந்தியாவின் 68 வது ஜி.எம் ஆனார்.

சதுரங்க வாழ்க்கை
----------------

2002 இல் பிறந்த அர்ஜுனுக்கு 18 வயது. சென்னை, தமிழ்நாட்டைச் சேர்ந்த இவர் தற்போது பி.காம் முதல் ஆண்டில் படித்து வருகிறார். அர்ஜுன் 15 வயதில் ஐ.எம் ஆனார், 16 வயதில் ஏற்கனவே தனது ஜி.எம் விதிமுறைகள் அனைத்தையும் அடித்தார் மற்றும் 2496 மதிப்பீட்டைக் கொண்டிருந்தார். இருப்பினும், அர்ஜுன் கற்பனை செய்தபடியே விஷயங்கள் வெளியேறவில்லை, அவனுடைய எலோ நீராடியது, கிட்டத்தட்ட இரண்டு ஆண்டுகளாக அவனுக்கு GM பட்டத்தை அடைய முடியவில்லை.

ஆனால் அர்ஜுன் இந்த பின்னடைவை மேலும் மேம்படுத்த ஒரு வாய்ப்பாக எடுத்துக் கொண்டார். 2500 ஐ எட்ட முடியாதபோது அவர் விரக்தியடையவில்லை, கோவிட் -19 தொற்றுநோய் அவரை போட்டிகளில் விளையாடுவதைத் தடுத்தபோது அவர் புகார் கொடுக்கவில்லை. அவர் தனது சதுரங்கத்தில் தொடர்ந்து பணியாற்றி வந்தார், வாய்ப்பு கிடைத்த தருணத்தில், அவர் அதைப் பிடித்தார்.

டி நகர் செஸ் அகாடமியில் அர்ஜுனுக்கு ஏ.எல். காசி, சீனிவாச ரங்கன் மற்றும் அவர்களது திறமையான பயிற்சியாளர்கள் குழு பயிற்சி அளித்தனர். டி நகர் செஸ் அகாடமி அர்ஜுனின் 1 வது பயிற்சி அகாடமியாக இருந்தது ஆச்சரியமாக இருக்கிறது, அவர் இன்றுவரை அவர்களுடன் சிக்கியுள்ளார். அர்ஜுன் தனது பயிற்சியாளர்களான அலெக்ஸாண்டர் கோலோஷ்சபோவ் மற்றும் வி.சரவணன் ஆகியோருக்கும் நன்றி தெரிவித்தார். அவரது வெற்றியில் அவரது பெற்றோர் முக்கிய பங்கு வகித்துள்ளனர், எப்போதும் அவருக்கு ஆதரவளித்து வருகின்றனர். அர்ஜுனின் சகோதரர் ரோஹித்தும் 2200+ எலோவுடன் வலுவான சதுரங்க வீரர். 2020 ஜனவரியில் நடைபெற்ற மைக்ரோசென்ஸ் கிராம்னிக் கெல்ஃபாண்ட் முகாமும் அர்ஜுனுக்கு ஒரு வரப்பிரசாதமாக இருந்தது, மேலும் ஒரு வீரராக முன்னேற அவருக்கு உதவியது.

தனிப்பட்ட வாழ்க்கை
------------------

2018 ஆம் ஆண்டு 10 ஆம் வகுப்பு பொதுத்தேர்வில் 93% பெற்றார். 2020 ஆம் ஆண்டில் 12 ஆம் வகுப்பு சிபிஎஸ்இ வாரியத் தேர்வில் 95% பெற்றார். 

* 
*

மேற்கோள்கள்
-----------



1. ↑  Shah, Sagar (14 August 2018). "The boy who is in a hurry to become a GM - Arjun Kalyan". *ChessBase India*. .